
            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/23-01/2
URBROJ: 2196-11-01-23-01
Cerna, 24. ožujka 2023.g.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje srpanj-prosinac 2022. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju srpanj - prosinac 2022. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika.

U izvještajnom razdoblju poduzete su slijedeće aktivnosti u smislu razvoja i razvitka Općine Cerna:

· 1. srpnja 2022. godine - Općina Cerna prijavila je i učitala u sustav fondovieu (NPOO) projektnu prijavu „Izgradnja dječjeg vrtića s pratećim sadržajima u Cerni“
· 5. srpnja 2022. godine - Općina Cerna i HP – Hrvatska pošta d.d. sklopili su Ugovor o poslovnoj suradnji zahvaljujući kojem mještani Općine mogu u poštanskom uredu Cerna bez naknade plaćati komunalnu, grobnu naknadu, kao i naknadu za uređenje voda
· 20. srpnja 2022. godine - Općina Cerna je od Republike Hrvatske, Ministarstva prostornoga uređenja, graditeljstva i državne imovine dobila Odluku o darovanju nekretnina ukupne površine 47,95 hektara, u svrhu proširenja Poduzetničke zone „Zagrađe“
· 22. srpnja 2022. godine - Općina Cerna i Vuka d.d. sklopili su Ugovor o Dogradnji kanalizacijske mreže u Vukovarskoj ulici, a sve sukladno provedbi postupka jednostavne nabave
· 26. srpnja 2022. godine - Općina Cerna i Cestorad d.d. sklopili su Ugovor o javnoj nabavi radova na „Sanaciji pješačke staze u ulici Velika Cerna, a sve sukladno provedbi postupka javne nabave 
· 26. srpnja 2022. godine - Općina Cerna Zadruga Janja sklopili su Ugovor o nabavi radnih bilježnica i školskog pribora, a sve sukladno provedbi postupka jednostavne nabave
· 28. srpnja 2022. godine - Općina Cerna je od Fonda za zaštitu okoliša i energetsku učinkovitost dobila Odluku o odabiru i dodjeli sredstava Fonda za sufinanciranje poticanja mjera odvojenog sakupljanja komunalnog otpada
· 12. kolovoza 2022. godine - Općina Cerna je od Ministarstva rada, mirovinskoga sustava, obitelji i socijalne politike dobila Odluku o financiranju projekta Zaželi – program zapošljavanja žena – faza III pod nazivom OsnaŽena činim dobro svojoj zajednici.
· 16. kolovoza 2022. godine - Općina Cerna i Fond za zaštitu okoliša i energetsku učinkovitost sklopili su Ugovor o sufinanciranju poticanja mjera odvojenog sakupljanja komunalnog otpada (kante za papir i plastiku). 
· 30. kolovoza 2022. godine - Općina Cerna i Fond za zaštitu okoliša i energetsku učinkovitost sklopili su Ugovor o sufinanciranju električnog automobila u javnom sektoru
· 7. rujna 2022. godine - Općina Cerna i Čazmatrans Vukovar d.o.o. sklopili su Ugovor o sufinanciranju troškova javnog prijevoza redovitih učenika srednjih škola s prebivalištem na području Općine Cerna.
· 8. rujna 2022. godine - Općina Cerna i Polet d.o.o. sklopili su Ugovor o sufinanciranju troškova javnog prijevoza redovitih učenika srednjih škola s prebivalištem na području Općine Cerna.
· 13. rujna 2022. godine - Općina Cerna i Republika Hrvatska, Ministarstvo prostornoga uređenja, graditeljstva i državne imovine sklopili su Ugovor o darovanju zemljišta površine 1251 m2, a sve u svrhu izgradnje dječjeg vrtića s pratećim sadržajima u Cerni.
· 14. rujna 2022. godine - Općina Cerna i Ministarstvo rada, mirovinskog sustava, obitelji i socijalne politike sklopili su Ugovor o dodjeli bespovratnih sredstava za provedbu projekta Zaželi – Program zapošljavanja žena kodnog imena „Osnažena činim dobro svojoj zajednici“ koji je financiran iz Europskog socijalnog fonda (85%) i Državnog proračuna Republike Hrvatske (15%)
· 4. listopada 2022. godine - Općina Cerna prijavila je projektnu prijavu Rekonstrukcija groblja u Cerni na natječaj LAG Bosutski niz, mjera 3.1.1.
· 5. listopada 2022. godine - Općina Cerna ishodila je građevinsku dozvolu za izgradnju biciklističko-pješačke staze u ulici Baraće Radića
· 5. listopada 2022. godine - Općina Cerna ishodila je građevinsku dozvolu za izgradnju reciklažnog dvorišta u Cerni
· 7. listopada 2022. godine - Općina Cerna i Vukovarsko-srijemska županija sklopili su sporazum o sufinanciranju školske prehrane za učenike Osnovne škole Matija Antun Reljković
· 11. listopada 2022. godine – Općina Cerna pokrenula je postupak izrade Integriranog akcijskog plana za energetski i klimatski održivi razvitak (SECAP) Općine Cerna
· 12. listopada 2022. godine - Općina Cerna predala je projektnu prijavu na natječaj Ministarstva kulture i medija „Opremanje čitaonice“ u sklopu Doma kulture u Šiškovcima 
· 13. listopada 2022. godine, Općina Cerna i Republike Hrvatska, Ministarstvo prostornoga uređenja, graditeljstva i državne imovine sklopili su Ugovor o darovanju nekretnina u vlasništvu Republike Hrvatske, a u svrhu proširenja Poduzetničke zone „Zagrađe“
· 19. listopada 2022. godine - Općina Cerna je od Ministarstva znanosti i obrazovanja dobila obavijest da je uspješno prošla fazu procjene za dodjelu bespovratnih sredstava za izgradnju dječjeg vrtića s pratećim sadržajima u Cerni.
· 20. listopada 2022. godine - Općina Cerna i Ministarstvo prostornoga uređenja, graditeljstva i državne imovine sklopili su Ugovor o sufinanciranju projekta „Saniranje oštećenih dijelova nogostupa u ulici Velika Cerna
· 21. listopada 2022 godine - Općina Cerna  i Društvo za pomoć osobama s invaliditetom „Golubovi“ iz Županje sklopili su Ugovor o financiranju zapošljavanja pomoćnika u nastavi. 
· 27. listopada 2022. godine - Općina Cerna i Republika Hrvatska, Ministarstvo prostornoga uređenja, graditeljstva i državne imovine sklopili su Sporazum o dodjeli računalne opreme koju će koristiti službenici upravnih tijela nakon zaključenih okvirnih sporazuma te zaključenih ugovora po provedenom otvoreno postupku javne nabave „Računala i računalna oprema“
· 10. studenog 2022. godine - Općina Cerna i Cestorad d.d. sklopili su Ugovor o izgradnji prometnice, parkirališta i nogostupa u Vukovarskoj ulici, a sve sukladno provedbi postupka javne nabave
· 16. studenog 2022. godine - Općina Cerna je pokrenula postupak izrade projektne dokumentacije energetski učinkovite i ekološki prihvatljive javne rasvjete za naselje Šiškovci – led rasvjete
· 24. studenog 2022. godine - Općina Cerna i dječji vrtić Kosjenka sklopili su Ugovor o financiranju asistenta u dječjem vrtiću
· 1. prosinca 2022. godine - Općina Cerna i Cerstorad d.o.o. sklopili su Ugovor o javnoj nabavi - Izvođenje radova na projektu „Rekonstrukcija kolnika u ulici Mala Cerna“ kojeg sufinancira Ministarstvo regionalnog razvoja i fondova Europske unije prema „Programu podrške gospodarskoj revitalizaciji Slavonije, Baranje i Srijema“ u iznosu od 4.000.000,00 kuna
· 14. prosinca 2022. godine - Općina Cerna i Eol-ekos sklopili su  Ugovor o javnoj nabavi- roba, nabava komunalne opreme (kante za papir i plastiku)
· 16. prosinca 2022. godine - održana je uvodna konferencija u sklopu projekta Zaželi – program zapošljavanja žena faza III, kodnog imena „Osnažena Činim dobro svojoj zajednici“.
· 19. prosinca 2022. godine - Općina Cerna i Svod d.o.o. sklopili su Ugovor o nabavi stručnog nadzora nad provedbom projekta rekonstrukcije kolnika u ulici Mala Cerna
· 21. prosinca 2022. godine - Općina Cerna dobila je Odluku o odabiru za projekt Rekonstrukcija groblja u Cerni 
· 27. prosinca 2022. godine - Općina Cerna i Ivanšić Projekt d.o.o. sklopili su Ugovor o izradi projektno tehničke dokumentacije za izgradnju Doma za starije i nemoćne osobe u Šiškovcima za 50 korisnika


1. U području financija 
U izvještajnom razdoblju inicirao  sam i nadzirao poslove vezane uz izvršavanje Proračuna, izradu Plana Proračuna za 2023. godinu, prikupljanje prihoda koji pripadaju Općini te druge poslove  vezane za financijsko poslovanje Općine.
U razdoblju srpanj - prosinac 2022. godine ostvareno je 7.851.156,14 kn prihoda, dok su rashodi za navedeno razdoblje iznosili ukupno 8.440.943,80 kn. 
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2022. godinu izdvaja se slijedeće:

a) Proračun
Na 12. sjednici općinskog vijeća izglasane su II. Izmjene i dopune Proračuna, a na 14. sjednici su izglasane posljednje III. Izmjene i dopune Proračuna za 2022. godinu. Nastoji se transparentno prikazati kvartalna izvršenja Proračuna. U izradi smo godišnjeg izvještaja o provedbi Provedbenog programa Općine Cerna od 2021. do 2025.g. koje je vezano za mandat općinskog načelnika a koju podnosimo razvojnoj agenciji VSŽ.

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade građana i pravnih osoba iznose 340.636,89 kn. Prihodi grobne naknade iznose 97.693,00 kn.

· Poljoprivredna zemljišta
Općina ima zaključenih 5 ugovora o privremenom korištenju Općinskog poljoprivrednog zemljišta te 20 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 79.867,46 kn a prihod od zakupa državnog poljoprivrednog zemljišta iznosi 156.452,10 kn. 

Općina Cerna je ostvarila prihod od 586.677,84 kune  a sve sukladno Odlukom Vlade Republike Hrvatske o dodjeli sredstava za ublažavanje i uklanjanje posljedica prirodnih nepogoda (mraz, suša, tuča, kiša koja se smrzava u dodiru s podlogom, olujni i orkanski vjetar, poplava i požar), nastalih u 2021. godini u Republici Hrvatskoj. 

Koncesija
Prihod od koncesija u izvještajnom razdoblju srpanj - prosinac 2022. godine iznosi 45.000,00 kn.

· Doprinosi za šume
U izvještajnom razdoblju srpanj - prosinac 2022. godine prihodi od doprinosa za šume iznose 406.506,70 kn. 



c) Likvidnost
Nastojali smo podmirivati obveze  u  rokovima, te su u periodu od 1. 7. 2022. – 31. 12. 2022. godine ukupni prihodi iznosili 7.851.156,14 kn a rashodi 8.440.943,80 kn. Obveze na kraju izvještajnog razdoblja iznosile su 667.261,31 kn.
Stanje na računu 31.12.2022.g iznosilo je 1.782.482,39 kuna, stanje sredstava u blagajni 4.648,28  kuna.

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nabavljeno je postrojenja i opreme u ukupnom iznosu od 81.911,70 kuna,  Izrada izložbenih drvenih štandova u ukupnom iznosu 54.375,00 kn, motičice u iznos u od 111,70 kn te jarboli i zastave u iznosu od 27.425,00 kn. 
U izvještajnom razdoblju opremljen je Dom kulture u Šiškovcima u iznosu 110.218,21 kn.

2. U području urbanizma, graditeljstva i zaštite okoliša
Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša.  

U području urbanizma, Općina Cerna je u izvještajnom razdoblju utrošila na sanaciju pješačke staze u ulici Velika Cerna 910.650,08 kn.

Na održavanje građevinskih objekata u vlasništvu općine kroz investicijsko održavanje utrošeno je 278.347,59 kuna.


a) U području zaštite okoliša
Utrošeno je na zbrinjavanje animalnog otpada 64.218,27 kn. Na uređenje okoliša u izvještajnom razdoblju utrošeno je 33.838,09 kn. 
Za prekomjerno odlaganje miješanog komunalnog otpada na području Općine Cerna, platili smo Fondu za zaštitu okoliša poticajnu naknadu (kaznu) u smislu smanjenja istoga. U izvještajnom razdoblju u tu svrhu utrošilo se 69.406,00 kuna.  
Za veterinarske usluge, hvatanje i zbrinjavanje pasa te njihovo udomljavanje utrošeno je 44.590,00 kn.
Troškovi deratizacije i dezinsekcije u predmetnom izvještajnom razdoblju iznosili su  38.281,25 kn.

b) U području gospodarenja otpadom 
Za zbrinjavanje komunalnog otpada u izvještajnom razdoblju srpanj - prosinac 2022. godine utrošena su sredstva u iznosu od 82.955,07 kn.
Za najam mobilnog reciklažnog dvorišta utrošena sredstva u ovom izvještajnom razdoblju iznose 43.854,38 kn.
Od 2022.godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 48.250,00 kn.
Fondu za zaštitu okoliša i energetsku učinkovitost prijavili smo projekt za nabavu komunalne opreme, kante za odvajanje papira i plastike. Fond nam je odobrio sufinanciranje u iznosu do najviše 182.086,50 kn te smo proveli postupak javne nabave i izabrali najpovoljnijeg ponuditelja.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2022. godini.
U izvještajnom razdoblju  srpanj - prosinac 2022. godine s osnove uplata sredstava od komunalnog doprinosa ostvaren je prihod u iznosu od 9.833,11 kn, a s osnove prihoda od sredstava uplaćenih od komunalne naknade u iznosu od 340.636,89 kn. Sukladno programima održavanja i gradnje objekata i uređaja komunalne infrastrukture od 7.- 12. 2022. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u kunama

	Izgradnja led rasvjete u naselju Cerna
	636.165,00

	Rekonstrukcija kolnika u ulici Mala Cerna
	21.375,00

	Izgradnja prometnice, parkirališta i nogostupa u Vukovarskoj ulici
	98.528,13

	Dogradnja kanalizacijske mreže u Vukovarskoj ulici
	459.582,53

	UKUPNO
	1.215.650,66



· Program održavanja komunalne infrastrukture
	Naziv operacije
	Iznos u kunama

	Program  održavanja nerazvrstanih cesta
	99.625,00

	Program održavanja javne rasvjete
	40.276,25

	Program komunalnog održavanja javnih površina
	171.985,02

	Program održavanja groblja
	3.000,00

	UKUPNO
	314.886,27



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
Odlukom Vlade Republike Hrvatske o dodjeli sredstava za ublažavanje i uklanjanje posljedica prirodnih nepogoda (mraz, suša, tuča, kiša koja se smrzava u dodiru s podlogom, olujni i orkanski vjetar, poplava i požar), nastalih u 2021. godini u Republici Hrvatskoj, Općina Cerna je isplatila štete oštećenicima (poljoprivrednim proizvođačima). U tu svrhu u izvještajnom razdoblju utrošilo se 586.677,84 kune.
	
6. U području odgoja i obrazovanja, predškolskog odgoja i osnovnog školstva
Općina Cerna je u izvještajnom razdoblju financirala i sufinancirala: Odgojiteljicu za predškolski odgoj (plaća za mjesec lipanj), za srednjoškolske učenike Općina financira prijevoz do mjesta pohađanja nastave, dodjelu stipendija te jednokratne studentske pomoći za studente upisane na 1.godinu fakulteta. Općina je u suradnji s VSŽ osigurala prehranu za djecu Osnovne škole. Također smo financirali nabavku knjiga i bilježnica, osnovnoškolskoj i vrtićkoj djeci kupljeni su Božićni darovi. Navedene djelatnosti financirane su donacijama iz općinskog proračuna te su od 1.7.2022. do 31.12.2022. godine utrošena sredstva kako slijedi u tablici:

	Naziv
	Iznos u kunama

	Odgojiteljica za predškolski odgoj (mjesec lipanj)
	4.600,01

	Nabavka knjiga i radnih bilježnica za osnovnoškolsku djecu
	319.576,15 

	Osiguravanje prehrane za djecu Osnovne škole
	18.887,89

	Stipendije i školarine
	54.000,00

	Prijevoz učenika
	44.629,55

	Darovi u naravi (osnovnoškolskoj i vrtičkoj) djeci
	21.599,25

	UKUPNO
	463.292,85



Općina sufinancira rad dječjeg vrtića te je osigurala asistenta za djecu s poteškoćama u razvoju. Iznos subvencije za svako dijete iznosi 600,00 kn

	Naziv
	Iznos u kunama

	Sufinanciranje rada vrtića
	282.600,00

	Asistent u vrtiću
	11.578,63

	UKUPNO
	294.178,63



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2022.godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih te donacije koje smo po zakonu dužni isplatiti hrvatskom Crvenom križu. 

	Naziv
	Iznos u kunama

	Pomoć obiteljima i kućanstvima
	60.007,02

	Hrvatski crveni križ
	61.964,71

	Troškovi stanovanja
	22.050,00

	Pomoć umirovljenicima
	49.500,00

	UKUPNO
	193.521,73




Za istaknuti je da Općina Cerna brine za svoje starije i nemoćne mještane. Naime, po prvi puta Općina Cerna samostalno provodi projekt Zaželi – program zapošljavanja žena faza III pod nazivom „OsnaŽena činim dobro svojoj zajednici“. Kroz ovaj projekt zaposlili smo 25 teže zapošljivih žena te voditeljicu projekta koji brinu za 187 korisnika. 


8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture te 3 udruge iz područja građana. U prosincu 2022. godine ponovno je izašlo službeno glasilo Općine Cerna, riječ je o časopisu „Grac“.

	Naziv
	Iznos u kunama

	Donacije udrugama u kulturi
	122.150,00

	Donacije udrugama građana
	17.000,00

	Druge manifestacije
	445.060,01

	UKUPNO
	584.210,01



9. U području sporta
Aktivno smo provodili poslove  s ciljem poticanja i promicanja sporta na području općine Cerna. Sufinancirali smo rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 12. U izvještajnom razdoblju za rad sportskih udruga izdvojili smo 393.200,00 kn. 
	
10.  U području demografskog razvitka Općine
Od 2022.godine Općina Cerna je u Proračunu osigurala sredstva za poticaj za stambeno zbrinjavanje mladih i to u iznosu od 300.000 kn. U III. Izmjenama i dopunama proračun povisili smo iznos sredstava na 400.000,00 kn budući smo imali veći broj kandidata nego smo predvidjeli što je zapravo pozitivno za našu Općinu. U izvještajnom razdoblju od srpnja do prosinca 2022.godine izdvojilo se 280.000,00 kn za takve potrebe. Općina isplaćuje naknadu za novorođeno dijete te smo u periodu od srpnja do prosinca 2022. godine za novorođenu djecu isplatili 133.500,00 kn.


III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.7.2022. do 31. 12. 2022. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

